**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 480**

от заседание на Общинския съвет,

проведено на 27.05.2021 г., Прот. № 29

**ОТНОСНО:** Даване на съгласие Община Свищов и Доброволно формирование за предотвратяване или овладяване на бедствия, пожари и извънредни ситуации и отстраняване на последиците от тях в Община Свищов да членуват в Сдружение с нестопанска цел „Национална асоциация на доброволците в Република България“ и определяне на представители в сдружението

На основание чл. 21, ал. 1, т. 15 от Закона за местното самоуправление и местната администрация (ЗМСМА), във връзка с чл. 33, ал. 1, т. 2 от ЗМСМА, чл. 61, ал. 1 от Правилника за организацията и дейността на Общински съвет – Свищов, неговите комисии и взаимодействието му с общинската администрация, чл. 9, ал. 2 и чл. 17, ал. 1 от Устава на Сдружение „Национална асоциация на доброволците в Република България“ с ЕИК 176802908, постъпило писмо с Вх. № 98-00-134/21.04.2021 г. при Община Свищов от д-р Ясен Цветков – Председател на „Национална асоциация на доброволците в Република България“ и предложение с Вх. № 924/18.05.2021 г. от д-р Кристиян Кирилов – общински съветник при Общински съвет – Свищов, Общински съвет – Свищов,

**Р Е Ш И:**

1. Община Свищов и Доброволно формирование за предотвратяване или овладяване на бедствия, пожари и извънредни ситуации и отстраняване на последиците от тях в Община Свищов да членуват в Сдружение с нестопанска цел „Национална асоциация на доброволците в Република България“ с ЕИК 176802908.

2. Дължимият годишен членски внос към Сдружение „Национална асоциация на доброволците в Република България“ да е за сметка на бюджета на Община Свищов.

3. Определя д-р Кристиян Кирилов – Ръководител на Доброволно формирование за предотвратяване или овладяване на бедствия, пожари и извънредни ситуации и отстраняване на последиците от тях в Община Свищов и Стефан Димитров – Зам.-ръководител на Доброволно формирование за предотвратяване или овладяване на бедствия, пожари и извънредни ситуации и отстраняване на последиците от тях в Община Свищов и Директор Дирекция “Управление отбранително-мобилизационна подготовка, транспорт и чистота“ за представители в Сдружението.

4. Възлага на Кмета на Община Свищов:

4.1. Да подаде заявление за членство, представи настоящото Решение на Общински съвет – Свищов и внесе дължимия членски внос в Сдружението, в срока определен от Устава на Сдружението.

4.2. При необходимост да изисква от Сдружението помощ и взаимодействие при ликвидиране на последствия от бедствия и аварии и осигуряване на учебни помагала и материали за периодичното обучение на доброволците.

**МОТИВИ:** С Решение № 540/25.04.2013 г., Прот. № 29 Общински съвет – Свищов реши да се създаде Доброволно формирование за предотвратяване или овладяване на бедствия, пожари и извънредни ситуации и отстраняване на последиците от тях в Община Свищов.

Доброволното формирование към Община Свищов е регистрирано в регистъра на Главна дирекция „Пожарна безопасност и защита на населението“ - МВР с пореден номер за страната ВТ-47-01.

По предложение на Националното сдружение на общините в Република България № И-1097(3)/14.08.2014 г. на 29.08.2014 г. в гр. София е проведено учредително събрание и е създадено Сдружение с нестопанска цел „Национална асоциация на доброволците в Република България“ (НАДРБ).

Сдружението обединява доброволни формирования за защита при бедствия, пожари и други извънредни ситуации, регистрирани към общините, както и физически и юридически лица - спортни клубове, социални групи и други.

Основните му дейности са свързани с оказване на методическа помощ на доброволните формирования, създаване на организация, подпомагане на координацията и дефиниране на отговорностите при провеждане на обучения и акции по защитата на населението, повишаване на възможностите, опитът и квалификацията на доброволците чрез поддържане на системни контакти с професионалните части на Единната спасителна система от съответните служби на Министерството на вътрешните работи и Министерството на здравеопазването, участие в тренировъчни занятия и учения, включително в международни срещи, учения, симпозиуми, състезания и други инициативи в областта на превенцията и защитата на населението при бедствия, пожари и други извънредни ситуации.

Съгласно чл. 17, ал. 1 от Устава на НАДРБ, членството в Сдружението е възмездно. Заплаща се еднократно годишен членски внос - за общини с регистрирани Доброволни формирования - 120.00 лв.

С постъпило писмо с Вх. № 98-00-134/21.04.2021 г. при Община Свищов д-р Ясен Цветков – Председател на Национална асоциация на доброволците в Република България“ уведомява, че: “Членството в асоциацията след заплащане на членски внос за съответната година Ви дава правото на:

* + - Еднодневно безплатно обучение за доброволците и/или общинските служители от нашия Център за професионално обучение „Доброволец“. Обучението ще се организира в удобно за вас време и място;
		- Методическа подкрепа, консултации, съвети, споделяне на опит и добри практики за организиране и развитие на доброволните формирования;
		- Право на легитимно представителство и участие във всички управленски и организационни структури на асоциацията;
* Право на ползване на движимото и недвижимото имущество на асоциацията по съответния ред;
	+ - Достъп до съвременни онлайн образователни ресурси, актуални учебни материали, ръководства и други;
		- Гъвкаво, качествено и съвременно практическо и теоретично обучение в удобно време и място;
		- Участие в разработването и измененията на законови и подзаконови нормативни актове, стратегически документи и други;
		- Участие в конференции, семинари и други прояви;
		- Участие в национални и международни учения, обучения и други мероприятия за повишаване на квалификацията;
		- Получаване и ползване на дарения и помощи;
		- Помощ при бедствия - физическа, материална и организационна за овладяване на бедствията и преодоляване на последствията от тях;
		- Участие в кампании и инициативи, организирани от нас;
		- Преференции, отстъпки и специални условия в партньорската ни мрежа от водещи търговски дружества, опериращи в различни сектори, сред които хранителни стоки, телекомуникации, горива, компютри и периферия и много други.“.

В тази връзка и предвид по-ефективното сътрудничество между институциите и държавните органи е целесъобразно Община Свищов и Доброволното формирование, регистрирано към Община Свищов, да бъдат част от Сдружение “Национална асоциация на доброволците в Република България“.

За да се извърши това, съгласно чл. 9, ал. 2 от Устава на Сдружението е необходимо решение на Общински съвет – Свищов.

В заседанието участват 28 общински съветници.

Гласували “За” – 27, “Против” – няма и “Въздържали се” – няма. Не участва – 1.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

 /Л. Миронова/